Հայկական ընդդիմության և որոշ այլ գործիչների համար, որոնք Ռուսաստանը վերածել էին կոշտ քննադատության թիրախի ապրիլյան պատերազմից հետո, հիմա արդեն դժվար չի լինի հասկանալ այն բանի պատճառները, թե ինչու էր Ռուսաստանն իրականում ուժեղացված ձևով զինում Ադրբեջանին։ Բայց հուշենք պատասխանը, այլապես Վարդան Օսկանյանն ու ամերիկյան գրանտակերները չեն ցանկանա կամ կդժվարանան հասկանալ. Ռուսաստանի Դաշնությունը Ադրբեջանին մատակարարում էր նորագույն սպառազինություն և չէր խոչընդոտում դրանց կիրառմանը Հայաստանի դեմ միայն և բացառապես նրա համար, որպեսզի այսօր Երևանի կենտրոնական հրապարակով ահեղ արշավով անցնեին «Իսկանդեր» հրթիռային համալիրները։ Քաղաքականության մեջ ցանկացած գործողություն պետք է ունենա իրավական և բարոյական հիմնավորում, այլապես այն սվիններով կընդունվի։ Ռուսաստանը հասավ բարոյական իրավունքի՝ զինելու իր ռազմավարական դաշնակցին ամենալուրջ սպառազինությամբ, քանզի մինչ այդ վատ չէր զինել իր ռազմավարական գործընկերոջը։ Այսպիսով, Ղարաբաղում պատերազմի մասին տեսանելի ապագայում կարելի է մոռանալ։ Իսկ դա այն գլխավորն է, ինչն այսօր անհրաժեշտ է հայերին...